Lyonin konservatorio

Lyonin konservatorio eli Lyonin kansallinen tanssi- ja musiikkikonservatorio (ransk. Conservatoire national supérieur de musique et de danse de Lyon, lyhennys CNSMD de Lyon) on Ranskan Lyonissa toimiva julkinen taidekorkeakoulu. Se kuuluu liitännäisjäsenenä kaupungin korkeakoulut kokoavan Lyonin yliopiston kokonaisuuteen. Ranskassa ainoastaan Lyonin konservatoriolla on Pariisin konservatorion ohella sen tasosta viestivä kansallisen konservatorion asema. Myös kansainvälisesti Lyonin kansallista tanssi- ja musiikkikonservatoriota pidetään arvostettuna ja hyvätasoisena oppilaitoksena. Brittiläinen maailman QS-yliopistoranking sijoitti sen musiikkioppilaitosten maailmanlistansa sijaluokkaan 26-50 (vuonna 2026). Konservatorion tilat sijaitsevat kahdella, toistensa lähellä sijaitsevalla kampusalueella Lyonin keskustassa. Suurempi on musiikin kampus, jonka vastarannalla, Saônejoen toisella puolella sijaitsee tanssin kampus. Opetus annetaan ranskan kielellä. Opiskelijoita on yli 650. Perusopetusta annetaan ja ammatillisen tutkinnon voi suorittaa musiikista ja tanssista. Maisteriopinnot voi tehdä musiikista, musiikkitieteestä tai kasvatustieteestä (musiikkikasvatus). Tohtoriopintovaihe on tarjolla musiikin ja musiikkitieteen aloilta. Katso myös Pariisin konservatorio Lähteet Aiheesta muualla Kuvia tai muita tiedostoja aiheesta Lyonin konservatorio Wikimedia Commonsissa